Sintautų pagrindinė mokykla

Šakių rajono Sintautų pagrindinė mokykla – dieninė, savarankiško mokymosi bendrojo lavinimo mokykla Šakių raj., Sintautuose, P. Vaičaičio g. 20, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190821663. Steigėjas Šakių rajono savivaldybės taryba.Sintautų pagrindinė mokykla aikos.smm.lt

Filialai:
 Sintautų ikimokyklinio ugdymo skyrius „Vyturėlis“;
 Sintautų pagrindinės mokyklos Keturnaujienos pradinio ugdymo skyrius.

 Istorija 
Marijampolės apskrities elementarinių mokyklų sąraše minima, kad 1819 m. Sintautuose jau veikė parapijinė mokykla. Mokytojavo kunigas Pranciškus Butkevičius, mokėsi 48 mokiniai. 1839 m. Sintautuose įsteigta valdinė mokykla, bet mokinių mokėsi nedaug, nuo 12 iki 33. Mokykla suklestėjo, kai į Sintautus atvyko kunigas Antanas Tatarė, kurio šviečiamasis darbas netrukus davė vaisius, mokinių padaugėjo iki 85. XIX a. pabaigoje Sintautų mokykla buvo laikoma viena geriausių apskrityje.

1915 m. Lietuvą okupavus vokiečiams, Sintautuose lietuviška mokykla nebeveikė. Vokiečių valdžia atidarė mokyklą savo tautybės vaikams, nes aplinkiniuose kaimuose gyveno daug vokiečių šeimų. Po dvejų metų buvo leista atidaryti mokyklą ir lietuvių vaikams. Nuo 1931 m. Sintautų mokykla jau turėjo keturis komplektus, o 1938 m. buvo atidaryti penktas ir šeštas skyriai.

1945 m. šešių skyrių pradinė mokykla reorganizuota į progimnaziją: keturi pradinės mokyklos skyriai ir keturios progimnazijos klasės. 1947 m. išleista pirmoji progimnazijos laida. 1949/1950 mokslo metais progimnazija perorganizuota į septynmetę mokyklą, o 1952 m. atidaryta aštuntoji klasė. 1954 m. leista Sintautų mokykloje atidaryti devintąją klasę ir suteiktas vidurinės mokyklos statusas. 1958 m. išleista pirmoji abiturientų laida. 1967 m. pastatytas mokyklos priestatas, kuriame mokykla veikia ir šiandien.

2001 m. išleista paskutinioji 43-ioji abiturientų laida, mokykla reorganizuota į pagrindinę. 2004 m. prijungtas Keturnaujienos pradinio ugdymo skyrius.

 Direktoriai 
 Vytautas Strolys

 Mokiniai 
 Juozas Augustaitis, mokytojas;
 Saliamonas Banaitis, Nepriklausomybės Akto signataras;
 Vitas Duoba, dailininkas;
 Pranas Jucaitis, chemikas;
 Juozas Kaunas, agronomas;
 Juozas Jacevičius, teisininkas;
 Justinas Juodaitis, dvasininkas
 Kęstutis Orentas, bėgikas;
Sigitas Justinas Pečkaitis (g. 1946 m.), teisininkas penalistas, MRU profesorius, prorektorius
 Juozas Pikčilingis, kalbininkas;
 Valentinas Šutrikas, vokiečų kalbos dėstytojas
 Algis Ūsas, žurnalistas;
 Pranas Vaičaitis, poetas
 Justinas Vasiliauskas, teisininkas.

 Literatūra 
 Sintautų mokyklos šviesa: istorinė apybraiža (sud. Marija Puodžiukaitienė). - Kaunas: V. Staniulio knygynas, 2004. - 253 p.: iliustr. - ISBN 9986-667-28-3

 Šaltiniai 

 Nuorodos 
 Mokyklos svetainė 

Kategorija:Sintautai
Kategorija:Šakių rajono savivaldybės mokyklos
Kategorija:Lietuvos pagrindinės mokyklos